Nafarroako Parlamentuko Mahaiak, 2021eko irailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, gure Komunitateari eginiko eskumen-eskualdaketarako negoziazioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko irailaren 20an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako ahozko galdera hau aurkezten dio Legebiltzarreko Mahaiari, Lehendakaritzako, Berdintasuneko, Funtzio Publikoko eta Barneko Departamentuak hilaren 23an egitekoa den Osoko Bilkuran ahoz erantzun dezan:

Nafarroako Gobernuaren ustea al da talde parlamentarioek informatuta behar dutela egon gure Komunitateari eginiko eskumen-eskualdaketarako negoziazioen bilakaerari buruz? Baiezkoan, Gobernuak noizko dauka asmotan Estatuko Gobernuarekin trafiko-eskumenak eskualdatze aldera abiatuta dauden negoziazioen edukiaren berri guri emateko, eta batez ere, Estatuak igorritako proposamen teknikoaren eta proposamen horri Gobernuak eman zion erantzunaren berri?

Iruñean, 2021eko irailaren 16an

Foru parlamentaria: Adolfo Araiz Flamarique